יעקב יוגב

יעקב יוגב (9 בספטמבר 1930 - 31 באוגוסט 2005) היה חקלאי ואגרונום, חבר קיבוץ רביבים, שכיהן כראש המועצה האזורית רמת הנגב בשנים 1978–1982.

יוגב נולד לצילה ודוד רחלין. הוא למד בבית הספר החקלאי כדורי והתגייס לפלמ"ח. מאז 1949 הוא חקלאי בנגב. בין 1956–1959 היה בשליחות הקיבוץ המאוחד בצרפת. כשהיה בן ארבעים, בשנת 1970, החל ללמוד בפקולטה לחקלאות ברחובות, של האוניברסיטה העברית. עם סיום לימודיו חזר לעסוק בחקלאות.

כראש מועצה הוא העביר את משרדי המועצה מבאר-שבע אל תחום המועצה. הוא יזם את הקמת פארק גולדה ואת אתר הנופש "נוה מדבר". הוא פיתח את גידול הדגים בהסתמך על "שרשרת משתמשים" במים מליחים. הוא עסק גם במיזמים אחרים - חקלאיים ותיירותיים.

הובא למנוחות בקיבוצו רביבים. רותי אשתו נפטרה שנה אחריו, ונקברה לצידו.

קישורים חיצוניים
 דף לזכרו באתר קיבוץ רביבים
 

ראשי המועצה האזורית רמת הנגב
אנשי היישוב ילידי הארץ
רביבים: אישים
בוגרי בית הספר כדורי
בוגרי האוניברסיטה העברית בירושלים: הפקולטה לחקלאות
ישראלים שנולדו ב-1930
ישראלים שנפטרו ב-2005
אישים הקבורים ברביבים